Asien

Asien ass den ëstlechen Deel vum Duebelkontinent Eurasien. Et ass dee gréissten a bevëlkerungsräichste Kontinent vun der Äerd a läit op der ëstlecher Hemisphär. Asie bedeckt eng Fläch vu 44.614.500 km² (33,06 % vun der Fläch vun der Welt).

Seng Bevëlkerung huet sech am 20. Joerhonnert bal vervéierfacht a gëtt op  geschat. Iwwer d'Hallschent vun de Mënsche liewen um asiatesche Kontinent, mä a ganz ënnerschiddlecher Verdeelung. China an Indien zielen zu de bevëlkerungsräichste Staaten op der Äerd.

 Geographie 
Asien ass am Norde vum Arkteschen Ozean, am Oste vum Pazifeschen Ozean an am Süde vum Indeschen Ozean agegrenzt.

Am Weste gëtt et keng kloer geographesch oder geologesch Grenz mat Europa. Déi heefegst Definitioun fir d'Grenz ass (vun Norden no Süden): den Ural, den Ural-Floss, d'Kaspescht Mier, de Kaukasus bzw. de Manytschbaseng, d'Südküst vum Schwaarze Mier, gradewéi de Bosporus, d'Marmaramier an d'Dardanellen. Vum Karamier bis op d'Schwaarzt Mier ass dës Grenz ongeféier 2.700 km laang.

Nërdlech vum Roude Mier ass Asien iwwer d'Sinai-Hallefinsel an den 120 Kilometer breede Suez-Isthmus mat Afrika verbonnen.

Am Nordoste leien d'Festlandmassen vun Asien an Nordamerika op der Beringstrooss just eppes méi wéi 80 km vuneneen ewech. De Malayseschen Archipel am Südoste verbënnt den asiatesche Kontinent mat Australien. De südlechste Punkt ass déi indoneesesch Insel Pamana.

 Geschicht 
Eng Rei Kulturen hunn hir Originnen an Asien, absënns a China, Japan, Indien, am Iran, a Babylonien an an Assyrien am Noen Osten. All d'Weltreliounen hunn hiren Urspronk an Asien.

Asien an Europa verbënnt eng laang Traditioun, sief et duerch Kricher (Alexander de Groussen, d'Perserkricher, d'Kräizzich, d'Invasioune vun den Hunnen an den Tierken, …), Entdeckungsreesen (z. B. Sven Hedin), awer och duerch wichteg Handelsverbindungen, wéi der Seidestrooss.

Asien hat vu jeehier ëmmer grouss Räicher an ass net sou fragmentéiert wéi Europa. Déi chineesesch Kultur huet hir Spueren an der Welt hannerlooss, besonnesch awer an Ostasien (Pabeier, Dréckerei, Kompass, Seid, Parzeläin a villes méi). De Buddhismus huet sech vun Indien aus verbreet. Nordasien (besonnesch Sibirien) war eng laang Zäit praktesch net bewunnt an eréischt wéi d'russescht Räich sech weider ausgedeent huet goufen do méi grouss Stied gegrënnt. Zentralasie war traditionell d'Heemecht vu Steppevëlker (z. B. d'Mongolen), déi fréier eng Bedroung fir Europa duergestallt hunn. Westasie gëtt zënter dem 7. Joerhonnert vum Islam dominéiert an hat e staarken Afloss op Nordafrika.

 Bevëlkerung a Sproochen 
An Asie ginn Honnerte Sprooche geschwat. Zu de wichtege Sproochefamilljen a Sproochegruppen gehéieren absënns:

 Slawesch Sproochen
 Kaukasesch Sproochen
 Semitesch Sproochen
 Iranesch Sproochen
 Oghuzesch Sproochen
 Kipchakesch Sproochen
 Uiguresch Sproochen
 Sibiresch-Türkesch Sproochen
 Sinitesch Sproochen
 Indo-Aresch Sproochen
 Dravidesch Sproochen
 Tibeto-Birmanesch Sproochen
 Tai-Kadai Sproochen
 Austroasiatesch Sproochen
 Koreanesch
 Japanesch-Ryukyu Sproochen
 Malayo-Polyneesesch Sproochen

 Politik 

 Wirtschaft 

 Opdeelung 

 Geographesch Opdeelung 
Et gëtt verschidden Approchë fir eng regional Opdeelung vun Asien. Déi Andeelung hei drënner gëtt ë. a. vun de Vereenten Natiounen (VN) fir statistesch Zwecker benotzt, ouni politesch oder aner Zougehéieregkeeten ze berécksiichtegen.

De VN no ass Asien a sechs Regiounen opgedeelt:
 Nordasien
 Zentralasien
 Westasien
 Südasien
 Ostasien
 Südostasien

 Länner 
Zum asiatesche Kontinent gehéieren:

 49 Memberstaate vun de Vereenten Natiounen,
 1 net-Member (Palestina) deen awer de Statut vun engem Observateur vun de VN (United Nations General Assembly observer) huet,
 1 Land (Taiwan), deem seng Eegenschaft als Staat ëmstridden ass.
+Lëscht vun de Staaten an Asien (Stand: Juli 2025)NrStaat oder TerritoireOffizielle StaatsnummRegiounHaaptstadFläch [km²]AwunnerBemierkung1Islamescht Emirat AfghanistanSüdasienKabul652.230 42.647.492 2Republik ArmenienWestasienJerewan29.743 2.973.840 3Republik AserbaidjanWestasienBaku86.60010.336.5774Kinnekräich BahrainWestasienManama760 1.607.049 5Volleksrepublik BangladeschSüdasienDhaka148.460 173.562.364 6Kinnekräich BhutanSüdasienThimphu38.394 791.524 7Brunei DarussalamSüdostasienBandar Seri Begawan5.765 462.721 8Volleksrepublik ChinaOstasienPeking9.596.960 1.419.321.278 9Arabesch Republik EgyptenWestasienKairo1.001.450116.538.25810GeorgienWestasienTiflis69.700 3.807.670 11Republik IndienSüdasienNei-Delhi3.287.263 1.450.935.791 12Republik IndonesienSüdostasienNusantara1.904.569 283.487.931 13Republik IrakWestasienBagdad438.317 46.042.015 14Islamesch Republik IranWestasienTeheran1.648.195 91.567.738 15Staat IsraelWestasienJerusalem 21.937 9.387.021 16JapanOstasienTokio377.915 123.753.041 17Republik JemenWestasienSanaa Aden 527.968 40.583.164 18Haschimitescht Kinnekräich JordanienWestasienAmman89.342 11.552.876 19Kinnekräich KambodjaSüdostasienPhnom Penh181.035 17.638.801 20Republik KasachstanZentralasienAstana2.724.900 20.592.571 21Staat KatarWestasienDoha11.586 3.048.423 22Kirgisesch RepublikZentralasienBischkek199.951 7.186.009 23Staat KuwaitWestasienKuwait17.818 4.934.507 24Demokratesch Volleksrepublik LaosSüdostasienVientiane236.800 7.769.819 25Republik LiberiaWestasienMonrovia111.369 5.612.817 26MalaysiaSüdostasienKuala Lumpur Putrajaya 329.847 35.557.673 27Republik MaledivenSüdasienMalé298 527.799 28MongoleiOstasienUlaanbaatar1.564.116 3.475.540 29Unioun MyanmarSüdostasienNaypyidaw676.578 54.500.091 30Demokratesch Bundesrepublik NepalSüdasienKathmandu147.181 29.651.054 31Demokratesch Volleksrepublik KoreaOstasienPjöngjang120.53826.498.82332Sultanat OmanWestasienMaskat309.500 5.281.538 33Islamesch Republik PakistanSüdasienIslamabad796.095 251.269.164 –Staat PalestinaWestasienOstjerusalem Ramallah 5.860 5.495.443 34Republik vun de PhilippinnenSüdostasienManila300.000 115.843.670 35Russesch FederatiounNordasienMoskau17.098.242 144.820.423 36Kinnekräich Saudi-ArabienWestasienRiad2.149.690 33.962.757 37Republik SingapurSüdostasienSingapur719 5.832.387 38Demokratesch Sozialistesch Republik Sri LankaSüdasienSri Jayawardenepura Colombo 65.610 23.103.565 39Republik KoreaOstasienSeoul99.720 51.717.590 40Arabesch Republik SyrienWestasienDamaskus187.437 24.174.628 41Republik TadjikistanZentralasienDuschanbe141.100 10.590.927 –Republik ChinaOstasienTaipeh35.98023.213.96242Kinnekräich ThailandSüdostasienBangkok513.120 71.668.011 43Republik TierkeiWestasienAnkara783.56287.473.80544Demokratesch Republik Timor-LesteSüdostasienDili14.8741.400.63845TurkmenistanZentralasienAşgabat488.100 7.494.498 46Republik UsbekistanZentralasienTaschkent447.400 36.361.859 47Vereenegt Arabesch EmiraterWestasienAbu Dhabi83.600 11.027.129 48Sozialistesch Republik VietnamSüdostasienHanoi331.070 100.987.686 49Republik ZypernWestasienNikosia5.896 1.358.282 
 Um Spaweck